**Halimba Község Önkormányzata Képviselő-testületének**

**11/2018. (XII.5.) önkormányzati rendelete**

**a téli rezsicsökkentésre biztosított szociális célú tűzifa támogatás helyi szabályairól**

Halimba Község Önkormányzata Képviselő-testülete az Alaptörvény 32. Cikk (1) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** (1)Halimba Község Önkormányzata (a továbbiakban: önkormányzat) a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás nyújtásáról szóló 1152/2018. (III.27.) Korm. határozatában Halimba Község Önkormányzata részére megállapított kiegészítő támogatás terhére vissza nem térítendő, természetbeni támogatásként térítésmentes szociális célú tűzifa támogatást állapíthat meg annak a szociálisan rászoruló igénylőnek, aki Halimba Község közigazgatási területén bejelentett lakóhellyel rendelkezik, életvitelszerűen a településen él és a család szociális körülményei ezt különösen indokolttá teszik, valamint az e rendeletben meghatározott egyéb feltételeknek megfelel.

(2) A rendelet alkalmazásában a család, egyedül élő és háztartás fogalmára a szociális igazgatásról és a szociális ellátásokról szóló 1993. évi III. törvényben ( a továbbiakban: Sztv.) meghatározottakat kell érteni.

**2. §** (1) Szociális célú tűzifa támogatás iránti kérelmet nyújthat be az az igénylő, aki:

1. a szociális igazgatásról valamint a szociális és gyermekjóléti ellátásokról szóló 3/2015. (II.27.) önkormányzati rendelet szerinti rendszeres települési támogatásra jogosult,vagy
2. rendszeres gyermekvédelmi kedvezményben részesül, vagy
3. aktív korúak ellátására, vagy
4. időskorúak járadékára jogosult, valamint aki:
5. 3 vagy annál több gyermeket nevel, vagy
6. 65. életévét betöltött nyugdíjas

és a család szociális körülményei ezt különösen indokolttá teszik.

(2) A támogatás odaítélésénél előnyt élvez az az igénylő, aki:

1. az Sztv. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszerek kiadások viselésével kapcsolatos támogatásban részesülők) jogosult,
2. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő családnak minősül.

(3) A támogatás mértéke háztartásonként az 5 m3 tűzifa mennyiséget nem haladhatja meg.

(4) A tűzifa támogatás ugyanazon lakott ingatlanra csak egy igénylőnek állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(5) A rendelkezésre álló tűzifa mennyiséget meghaladó támogatási igény beérkezése esetén a támogatás megítélésénél a 2.§ (2) bekezdésében foglaltak alapján a szociális rászorultság elvét érvényre juttatva kell a sorrendet felállítani.

**3.§** (1) A rendelet 2.§-ban meghatározott feltétel teljesülésétől függetlenül nem állapítható

meg szociális célú tűzifa támogatás

1. azon igénylő részére, aki erdőgazdálkodó, erdőtulajdonos és az elmúlt 2 évben engedéllyel fakitermelést végzett, vagy ilyen tevékenységből jövedelmet vagy tűzifát szerzett,
2. azon ingatlan tulajdonosa vagy használója részére, aki az igénylést üresen álló vagy életvitelszerűen nem lakott ingatlan vonatkozásában nyújtja be,
3. olyan ingatlanra vonatkozóan, amely tűzifával egyáltalán nem fűthető.

(2) Amennyiben a tűzifa támogatási igény benyújtója a vele szemben fennálló kizáró okok meglétét vitatja, az önkormányzat az igényléssel érintett ingatlanban környezettanulmányt készít.

(3) A tűzifa támogatásban részesülő személy a tűzifát nem értékesítheti, nem adhatja át másnak, csak a kérelemben megjelölt ingatlanon használhatja fel.

**4. §** (1) A téli rezsicsökkentésre biztosított szociális célú tűzifa támogatás iránti kérelmet a rendelet 1. melléklete szerinti nyomtatványon, a pályázati felhívásban megjelölt időpontig kell benyújtani az Ajkai Közös Önkormányzati Hivatal Halimbai Kirendeltségén (Halimba, Petőfi S. u. 16.).

(2) A pályázati felhívást az önkormányzat a hirdetőtábláin és a község honlapján teszi közzé.

(3) A benyújtott kérelmek elbírálásáról a Képviselő-testület a benyújtási határidőt követő testületi ülésen, egyedi határozattal dönt.

(4) A téli rezsicsökkentésre biztosított szociális célú tűzifa átvételét a jogosult a rendelet 2. mellékletét képező átvételi elismervény aláírásával igazolja.

**5. §** A támogatás kizárólagos forrása az önkormányzat számára a téli rezsicsökkentésre biztosított szociális célú tüzelőanyag vásárlásához kapcsolódó támogatása jogcímen, a belügyminiszter támogatói okiratában megállapított támogatás, valamint az önkormányzat által saját költségvetése terhére biztosított önerő és fuvarköltség.

**6. §** A rendelet 2018. december 6. napján lép hatályba és 2019. május 31. napján hatályát

veszti.

**Halimba, 2018. december 4.**

**A rendeletet kihirdetésének napja: 2018. december 5.**

**Tóbel János Dr. Jáger László**

**polgármester címzetes főjegyző**

**INDOKOLÁS**

**1.§-hoz:** A rendelet alkotásának célját, a rendelet hatálya alá tartozók körét határozza meg.

**2.§-hoz:** A támogatottak körét, a támogatás nyújtásának feltételeit határozza meg. A támogatás megítélésénél elsődleges szempont a települési önkormányzatok szociális célú tüzelőanyag vásárlásához kapcsolódó támogatásra kiírt pályázati felhívásban szereplő feltételek megléte.

**3.§-hoz:** Azon személyek körét határozza meg, akik a szociális célú tűzifa támogatására nem jogosultak. Az üresen, lakatlanul álló ingatlanra támogatás nem kérhető.

**4.§-hoz:** A támogatás igénylésének menetét, a benyújtás, elbírálás feltételeit határozza meg.

**5.§-hoz:** A támogatás forrását határozza meg.

**6.§-hoz:** A rendelet hatálybalépésének napját határozza meg.

**Halimba, 2018. december 4.**

**Dr. Jáger László**

**címzetes főjegyző**

1. melléklet a 11/2018. (XII.5.) sz. önkormányzati rendelethez

**KÉRELEM**

**A TÉLI REZSICSÖKKENTÉSRE BIZTOSÍTOTT SZOCIÁLIS CÉLÚ TŰZIFA IGÉNYLÉSÉHEZ**

Személyi adatok

1. Név:………………………………………………………………………………..............
2. Születési név:………………………………………………………………………………
3. Születési hely és idő:……………………………………………………………................
4. Anyja neve:………………………………………………………………………………...
5. Az igénylő bejelentett állandó lakóhelyének címe:………………………………………..
6. Ha az ellátott igénylő nem cselekvőképes, a törvényes képviselő neve:…………………..
7. A törvényes képviselő bejelentett lakóhelyének címe:…………………………………….
8. Az igénylővel egy lakóingatlanban élők száma:…...........fő
9. A 8. pontban szereplő személyek adatai (kérelmező adatait itt nem kell feltüntetni):

|  |  |  |  |  |  |  |
| --- | --- | --- | --- | --- | --- | --- |
|  | **Név**  /lánykori név is/ | **Családi állapot** | **Kérelmezőhöz fűződő kapcsolat** /pl. házastárs, élettárs, gyermek, stb./ | **Születési idő** /év, hónap, nap/ | **Anyja neve** | **Foglalkozása** |
| a) |  |  |  |  |  |  |
| b) |  |  |  |  |  |  |
| c) |  |  |  |  |  |  |
| d) |  |  |  |  |  |  |
| e) |  |  |  |  |  |  |
| f) |  |  |  |  |  |  |
| g) |  |  |  |  |  |  |
| h) |  |  |  |  |  |  |

KITÖLTÉSI UTASÍTÁS

1. Bejelentett lakóhely címenként a személyi igazolványban szereplő lakóhely, illetve több lakóhely esetén az állandó lakóhely címét kell feltüntetni.
2. A kérelmező és a vele azonos lakóingatlanban élők jövedelmét személyenként kell feltüntetni.
3. A havi jövedelem kiszámításakor a rendszeres jövedelem esetén a kérelem benyújtását megelőző hónap, a nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egyhavi átlagát kell együttesen figyelembe venni.
4. A jövedelemnyilatkozatban feltüntetett jövedelmekről a típusának megfelelő igazolást vagy annak fénymásolatát (nyugdíjszelvény, munkáltatói igazolás, szerződés stb.) a jövedelemnyilatkozathoz csatolni kell.
5. Az egy főre jutó havi nettó jövedelem a lakóingatlanban élők összjövedelme osztva az ott élő személyek számával.
6. A jövedelemnyilatkozatot a kérelmező mellett a lakóingatlanban élő nagykorú személyeknek is alá kell írniuk. Ha az ellátást igénylő vagy a vele azonos lakóingatlanban élő személy nem cselekvőképes, helyette a törvényes képviselője jogosult az aláírásra.
7. A kérelem benyújtásához kérjük szíveskedjen magukkal hozni a saját és a fenti ingatlanban együtt élő személyek lakcímigazolványát.

B) Jövedelmi adatok

Forintban

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **A jövedelem típusai** | | **Kérelmező jövedelme** | **A lakóingatlanban élők jövedelme** | | | | | **Összesen** |
| a) | b) | c) | d) | e) |
| 1. | Munkaviszonyból, munkavégzésre irányuló egyéb jogviszonyból származó jövedelem és táppénz |  |  |  |  |  |  |  |
| 2. | Társas és egyéni vállalkozásból származó jövedelem |  |  |  |  |  |  |  |
| 3. | Ingatlan, ingó vagyontárgyak értékesítéséből, vagyoni értékű jog átruházásából származó jövedelem |  |  |  |  |  |  |  |
| 4. | Nyugellátás, baleseti nyugellátás, egyéb nyugdíjszerű ellátások |  |  |  |  |  |  |  |
| 5. | A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj, stb.) |  |  |  |  |  |  |  |
| 6. | Önkormányzat és munkaügyi szervek által folyósított rendszeres pénzbeli ellátás (munkanélküli járadék, képzési támogatás, rendszeres szociális segély, ápolási díj, rendszeres gyermekvédelmi támogatás, stb.) |  |  |  |  |  |  |  |
| 7. | Föld bérbeadásából származó jövedelem |  |  |  |  |  |  |  |
| 8. | Egyéb (pl. ösztöndíj, őstermelésből, értékpapírból származó jövedelem, kis összegű kifizetések stb.) |  |  |  |  |  |  |  |
| 9. | **A lakóingatlanban élők havi nettó jövedelme összesen** |  |  |  |  |  |  |  |

**Egy főre jutó havi nettó jövedelem:……………………………Ft/hó.**

**Fatüzelésre alkalmas fűtőberendezéssel: rendelkezem nem rendelkezem**

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.

Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv – az állami adóhatóság illetékes igazgatósága útján – ellenőrizheti.

Hozzájárulok a kérelemben szereplő adatok szociális igazgatási eljárás során történő felhasználásához.

Halimba, 2018.………………….hó…………..nap

az ellátást igénylő,vagy törvényes képviselőjének aláírása

2. sz. melléklet a 11/2018. (XII.5.) sz. önkormányzati rendelethez

**ÁTVÉTELI ELISMERVÉNY**

Alulírott …………………………………………….8452 Halimba, ………………………………………………………szám alatti lakos jelen elismervény aláírásával elismerem, hogy Halimba Község Önkormányzatának ………………….számú határozatában részemre megállapított ……..m3 a téli rezsicsökkentésre biztosított szociális célú tűzifát a mai napon 8452 Halimba, ……………………………….szám alatti címen átvettem.

Halimba, ………………………….

……………………………..…………..

aláírás